**Stanovisko k plneniu uznesení Mestského zastupiteľstva Vrútky**

 **ku dňu 05.04.2019**

 V súlade s § 18 d, ods. 1 zákona č.369/1990 Zb. o obecnom zriadení v z. n. som vykonal kontrolu plnenia uznesení.

 Bola vykonaná kontrola uznesení, ktoré sú v plnení, ako aj unesení, ktoré majú trvalý charakter. Kontrola bola doplnená o plnenie uznesení  MsZ zo dňa 12.02.2019 a neplánovaného MsZ zo dňa 01.03.2019.

 Pri dlhodobých uzneseniach môžem konštatovať, že sa priebežne plnia. Na MsZ dňa 12.02.2019 bolo prijatých 34 uznesení z toho 19 schvaľovacích, 1 neschvaľujúce, 2 zrušujúce a 2 ukladacie znesenia.

 Prvým ukladacím uznesením bolo uložené hlavnému kontrolórovi mesta, aby odkontroloval a podal správu na nasledujúce MsZ každé verejné obstarávanie tovaru, služieb včetne projektových dokumentácií a stavebných prác, realizovaných mestom Vrútky. Toto uznesenie bolo splnené vykonanou kontrolou č. 5/2019.

 Druhé ukladacie uznesenie bolo uložené mestskému úradu, vykonať právne posúdenie zákonnosti postupu pri zmene vlastníckeho práva, vyplývajúceho zo zmluvy č. 49/15-1 medzi Mestom Vrútky a SIRS-Development, a.s., Framborská 12, Žilina, IČO: 36751804. Mestský úrad si túto povinnosť splnil. Právna analýza bola vypracovaná a predložená na mesto. Mesto bude teraz zvažovať ďalšie kroky v danej veci.

Vo Vrútkach dňa: 05.04.2019 Dušan Chrastina

 Hlavný kontrolór mesta Vrútky

**Návrh na uznesenie MsZ:**

**Mestské zastupiteľstvo Vrútky:**

**1/ Berie na vedomie**

 Stanovisko hlavného kontrolóra mesta o plnení uznesení Mestského zastupiteľstva Vrútky

 ku dňu 02.04.2019

Spracoval a predkladá: Dušan Chrastina, hlavný kontrolór mesta Vrútky